Ջովանի Սիո

Ջովանի Գի Յան Սիո (ֆր.՝ Giovanni-Guy Yann Sio,մարտի 31, 1989(1989-03-31), Saint-Sébastien-sur-Loire), իվուարցի և ֆրանսիացի ֆուտբոլիստ, Շվեյցարիայի «Սիոն» ակումբի և Կոտ դ'Իվուարի ֆուտբոլի ազգային հավաքականի հարձակվող։ 2014 թվականի աշխարհի առաջնության մասնակից։ 


== Ակումբային կարիերա ==

Սիոն ֆրանսիական «Նանտ» ակումբի սան է։ 2007 թվականին նա ընդգրկվել է իսպանական «Ռեալ Սոսիեդադ» ակումբի երիտասարդական թիմում։ 2008 թվականի սեպտեմբերի 6-ին «Ռեալ Սարագոսա» ակումբի դեմ մրցախաղում նորամուտն է նշել Լա Լիգայում։ 2009 թվականին բարձր մրցակցության պատճառով Ջովանին տեղափոխվել է շվեյցարական «Սիոն» ակումբ։ Առաջին մրցաշրջանը խաղացել է պահեստայինների թիմում։ 2010 թվականի հուլիսի 18-ին «Բելինցոնա» ակումբի դեմ մրցախաղում նորամուտն է նշել շվեյցարական Սուպերլիգայում։ Օգոստոսի 8-ին «Լյուցերն» ակումբի դեմ մրցախաղում Սիոն խփել է իր առաջին գոլը ակումբի կազմում։ «Սիոն» ակումբի կազմում Ջովանին դարձել է Շվեյցարիայի գավաթի գավաթակիր։
2012 թվականին ձմռանը Սիոն տեղափոխվել է գերմանական «Վոլֆսբուրգ» ակումբ։ Տրանսֆերի գումարը կազմել է 5մլն եվրո։ Պայմանագիրը կնքվել է 4 տարով։ Հունվարի 21-ին «Քյոլն» ակումբի դեմ մրցախաղում նա նորամուտ է ունեցել Բունդեսլիգայում։ Նույն թվականի ամռանը Ջովանին վարձակալության է տրվել «Աուգսբուրգ» ակումբին։ Օգոստոսի 25-ին «Ֆորտունա» ակումբի դեմ մրցախաղում նա նորամուտ է ունեցել թիմի կազմում։ 2013 թվականի սկզբին Սիոն ֆրանսիական «Սոշո» ակումբի կազմում վարձակալության իրավունքով հանդես է եկել Ֆրանսիայի ֆուտբոլի առաջնությունում։
Օգոստոսին  Ջովանին վերադարձել է Շվեյցարիա, որտեղ չորս տարվա պայմանագիր է ստորագրել «Բազել» ակումբի հետ։ Օգոստոսի 24-ին «Լյուցերան» թիմի դեմ մրցախաղում նա նորամուտ է ունեցել նոր ակումբի կազմում։ Նույն մրցախաղում նա խփել է իր առաջին գոլը նոր թիմի կազմում։ 2015 թվականի սկզբին Սիոն վարձակալության իրավունքով տեղափոխվել է «Բաստիա» ակումբ։ Փետրվարի 7-ին «Մեց» ակումբի դեմ մրցախաղում նա նորամուտ է ունեցել նոր ակումբի կազմում։ Փետրվարի 14 «Նանտ» ակումբի դեմ մրցախաղում Ջովանին խփել է իր առաջին գոլը «Բաստիու» ակումբի կազմում։ Ամռանը Սիոն վարձակալության իրավունքով դարձել է «Ռեն» ակումբի ֆուտբոլիստ։ Օգոստոսի 8-ին իր նախկին «Բաստի» ակումբի դեմ մրցախաղում նորամուտն է նշել նոր ակումբի կազմում։ Նույն մրցախաղում Ջովանին խփել է իր առաջին գոլը «Ռեն» ակումի կազմում։
2017 թվականի ամռանը Սիոն միացել է «Մոնպելե» ակումբին։ Օգոստոսի 12-ին «Թուլուզ» ակումբի դեմ մրցախաղում նորամուտ է ունեցել նոր թիմի կազմում։ Օգոստոսի 26-ին «Դիժոն» ակումբի դեմ խաղում Ջովանին խփել է իր առաջին գոլը «Մոնպելե» ակումբի կազմում։ 2018 թվականին Սիոն վարձակալվել է Արաբական Միացյալ Էմիրությունների «Ալ Իթիհադ» ակումբի կողմից։ Հոկտեմբերի 4-ին «Շաբաբ Ալ Ահլի» ակումբի դեմ խաղում նորամուտ է ունեցել ԱՄԷ առաջնությունում։ Նույն մրցախաղում Ջովանին խփել է իր առաջին գոլը «Ալ Իթթիհադ» ակումբի կազմում։


== Միջազգային կարիերա ==
2013 թվականի օգոստոսի 15-ին Մեքսիկայի ֆուտբոլի ազգային հավաքականի դեմ ընկերական խաղում Սիոն նորամուտ է ունեցել Կոտ դ'Իվուարի ֆուտբոլի ազգային հավաքականի կազմում։
2014 թվականին Ջովանին ընդգրկվել է ազգային հավաքականի հայտացուցակում՝ Բրազիլիայում կայանալիք Աշխարհի գավաթի խաղարկությանը մասնակցելու համար: Մրցաշարին նա մասնակցել Է Հունաստանի ֆուտբոլի ազգային հավաքականի հետ հանդիպումներում։
2015-ի նոյեմբերի 17-ին Լիբերիայի հավաքականի դեմ 2018 թվականի աշխարհի առաջնության ընտրական խաղում Ջովաննին դուբլ է արել՝ խփելով իր առաջին գոլերը ազգային հավաքականում։
2017 թվականին Սիոն մասնակցել է Գաբոնում կայացած Աֆրիկայի գավաթին։ Մրցախաղում նա եղել է պահեստային և դաշտ դուրս չի եկել։ 


=== Գոլեր Կոտ դ′Իվուարի հավաքականի կազմում ===


== Ձեռքբերումներ ==
Թիմային
 «Սիոն»

Շվեյցարիայի գավաթի գավաթակիր՝ 2010/11 «Բազել»

Շվեյցարիայի Սուպերգավաթ՝ 2013/14


== Ծանոթագրություններ ==